
PROJEKTAS NR. 07-016-P-0001 „PASLAUGŲ, SKATINANČIŲ IR EFEKTYVIAI PALAIKANČIŲ GLOBĄ ŠEIMOS APLINKOJE, VYSTYMAS“

TECHNINĖ SPECIFIKACIJA 
GLOBOS (RŪPYBOS) SKATINIMUI SKIRTŲ VAIZDO KLIPŲ TRANSLIAVIMO VIEŠAJAME TRANSPORTE PASLAUGOS 

1. ĮVADINĖ DALIS

0. Perkančioji organizacija 
Valstybės vaiko teisių apsaugos ir įvaikinimo tarnyba prie Socialinės apsaugos ir darbo ministerijos. 
Perkančioji organizacija įgyvendina ES investicijų programos ir Lietuvos Respublikos valstybės biudžeto lėšomis finansuojamą projektą „Paslaugų, skatinančių ir efektyviai palaikančių globą šeimos aplinkoje, vystymas“ Nr. 07-016-P-0001 (toliau – Projektas), kurio tikslas – diegti ir vystyti paslaugas, kurios skatintų ir palaikytų vaikų globą šeimos aplinkoje, užtikrinant vaikų poreikius ir saugumą.
Šia veikla siekiama atkreipti visuomenės dėmesį į tai, kad vaikams, netekusiems tėvų globos,  trūksta globojančių šeimų ir / ar budinčių globotojų bei pakviesti prisidėti prie prasmingos veiklos tampant globėjais (rūpintojais) ir / ar budinčiais globotojais.
 
II. SKYRIUS
PERKAMOS PASLAUGOS

2.1. Pirkimo objektas – Vaizdo klipų transliavimo viešajame transporte paslaugos. 
2.2. Pirkimo tikslas – ištransliuoti viešajame transporte vaizdo klipus, kviečiančius Lietuvos žmones susimąstyti apie globą, tapti globėjais (rūpintojais) ir / ar budinčiais globotojais. 
2.3. Paslaugų teikėjas turi ištransliuoti Perkančiosios organizacijos pateiktus 6 vaizdo klipus viešajame transporte (autobusai ir / ar troleibusai) penkiuose didžiuosiuose Lietuvos miestuose (Vilnius, Kaunas, Klaipėda, Šiauliai, Panevėžys).
2.4. Tikslinė auditorija – 35 – 55 m. amžiaus Lietuvos gyventojai. 
2.5. Paslaugos turi būti suteiktos: per 10 sav. nuo sutarties pasirašymo dienos. Transliavimo viešajame transporte laikotarpis – ne trumpesnis negu 8 sav.	

III. SKYRIUS
PASLAUGŲ APIMTIS IR TECHNINIAI REIKALAVIMAI

3.3. Vaizdo klipų transliacija viešajame transporte
3.3.1. Paslaugų teikėjas turi viešajame transporte (autobusai ir / ar troleibusai) ištransliuoti Perkančiosios organizacijos pateiktus 6 vaizdo klipus (vieno vaizdo klipo trukmė – 15 s). Vaizdo klipai pridedami.
3.3.2. Paslaugų teikėjas Perkančiosios organizacijos pateiktus vaizdo klipus turi ištransliuoti  viešajame transporte didžiuosiuose Lietuvos miestuose – Vilniuje, Kaune, Klaipėdoje, Šiauliuose ir Panevėžyje. 
3.3.3. Vaizdo klipai turi būti transliuojami kiekviename mieste kursuojančiuose autobusuose ir / ar troleibusuose (jei jie mieste kursuoja) – ne mažiau kaip 60 proc. skirtingų maršrutų kiekviename mieste, kur yra galimybė rodyti vaizdo reklamą. 
3.3.4. Ekranų skaičius: ne mažiau kaip po 200 ekranų Vilniuje ir Kaune; ne mažiau kaip po 50 ekranų Klaipėdoje ir Šiauliuose; ne mažiau kaip 25 ekranai Panevėžyje.
3.3.5. Vaizdo klipai viešajame transporte turi būti transliuojami su garsu (nesant techninių galimybių – su subtitrais).
3.3.6. Vaizdo klipai turi būti transliuojami pagal su Perkančiąja organizacija suderintą transliacijų grafiką / tinklelį. Vykdant transliacijas, vaizdo klipų transliacijos laikai darbo dienomis ir savaitgaliais turi būti intervale: nuo 5.30 val. iki 10 val. ir nuo 16 val. iki 22.00 val. (ši nuostata taikoma tik tuo atveju, jei yra techninės galimybės nustatyti laiko intervalus transporto priemonėse). Klipų transliavimo intensyvumas – ne rečiau nei kas 15 min. 
3.3.7. Pasiektos auditorijos kiekis per dieną visuose miestuose turi būti ne mažesnis negu 500000 žmonių.
3.3.8. Po vaizdo transliacijų Paslaugos teikėjas turi pateikti Pirkėjui transliavimo ataskaitą.  
3.3.9. Vaizdo klipo transliavimo trukmė: 8 sav. 

IV. SKYRIUS
BENDRIEJI REIKALAVIMAI

4.1.  Perkamos paslaugos turi būti suteiktos per 10 sav. nuo sutarties pasirašymo dienos.
4.4. Visos Paslaugų teikėjo su paslaugų teikimu susijusios išlaidos ir mokesčiai turi būti įskaičiuoti į paslaugų kainą.

